- Hindi News
- National
- सेंगेल अभियान ने सरकार गिराने के लिए 28 आदिवासी विधायकों से मांगा इस्तीफा
सेंगेल अभियान ने सरकार गिराने के लिए 28 आदिवासी विधायकों से मांगा इस्तीफा
आदिवासीसेंगेल अभियान के राष्ट्रीय अध्यक्ष सालखन मुर्मू ने सीएनटी एसपीटी एक्ट संशोधन के खिलाफ 2 मार्च से आंदोलन का बिगुल फूंक दिया है। बागुनहातु जमशेदपुर में जहां 2 मार्च को सेंगेल जनसभा का आयोजन कर लोगों को रघुवर सरकार के खिलाफ गोलबंद होने का आह्वान किया। 4 मार्च को चाईबासा के गांधी मैदान में सेंगल समाधान जनसभा का आयोजन कर रघुवर दास को उखाड़ फेंकने का आह्वान आदिवासी मूलवासियों से की।
जनसभा में विभिन्न प्रखंड पंचायतों से सेंगेल अभियान के कार्यकर्ता पहुंचे थे। राजनगर से साइकिल रैली की शक्ल में सालखन समर्थक कार्यक्रम स्थल पर नारेबाजी के साथ पहुंचे। रैली में शामिल सेंगेल अभियान के युवा कार्यकर्ता स्लोगन लिखी गंजी पहन रखे थे। सभा में महिलाओं की भीड़ भी झंडा बैनरों के साथ पहुंचे थे। मौके पर भगवान सिंकू, सुभनाथ हेम्ब्रम, सोनाराम सोरेन, कुशनू कोड़ा, मोटय, गुरा सिंकू, सिकंदर बुड़िउली, मुन्ना कुंकल, राजेश पूर्ति, करण बानरा, दामू लागुरी समेत सैकड़ों की संख्या में कार्यकर्ता शामिल थे।
सेंगेल समाधान जनसभा में उपस्थित आदिवासी सेंगेल अभियान के कार्यकर्ता।
सालखन ने समाधान के तीन रास्ते बताए
सालखनमुर्मू ने कहा कि 7 अप्रैल से रघुवर दास की सरकार हिलेगी और 30 जून तक गिर जाएगी। उरघुवर सरकार ने बिरसा मुंडा और सिद्धो मुर्मू के खून से लिखी गई सीएनटी एसपीटी एक्ट कानून रूपी रक्षा कवच को छेद कर दिया है। अब भाजपा सरकार ने जमीन लूट, नौकरी लूट नीति बनाकर विकास के नाम पर हमें पूंजीपतियों के हाथ बेच दिया है। सीएनटी एसपीटी एक्ट में सरकार ने धारा 21 और धारा 13 के तहत दो घातक संशोधन किया। सरकार ने पूरी तरह जमीन लूट का रास्ता खोलकर रख दिया है। उन्होंने समाधान के तीन रास्ते बताए। पहला सभी आदिवासी एमएलए को मिल बैठकर गलत संशोधनों को तुरंत रद्द करें, दूसरा यदि संशोधन रद्द नहीं कर सकते तो सामूहिक इस्तीफा देकर सरकार को गिरा दें, तीसरा सरकार गिराओ, झारखंड बचाओ नारा के साथ अनिश्चितकालीन असहयोग जनांदोलन करना होगा।
कब-कहां होगा आंदोलन
2मार्च को बागुनहातु जमशेदपुर, 5 मार्च को सरजोमडीह फुटबॉल मैदान नामकुम रांची, 6 मार्च को हजारीबाग, 7 को चैनपुर गुमला, 8 मार्च को ओरमाझाी रांची, 9 को सिमडेगा, 14 मार्च को जारीडीह बोकारो, 15 को दुमका, 16 मार्च को पाकुड़, 17 को देवघर, 20 मार्च को जिलावार विरोध सत्याग्रह, 25 मार्च को हजारीबाग, 2 अप्रैल को गोपाल मैदान और 7 अप्रैल को रांची मोरहाबादी मैदान में विशाल सेंगेल समाधान जनसभा का आयोजन किया जाएगा।
डोमिसाइल आदिवासियों के हित में नहीं, बाहरी लोगों को होगा फायदा
कुशवाहराकेश महतो ने कहा कि राज्य गठन के बाद भी बर्षों से आदिवासियों मूलवासियों का शोषण अत्याचार हो रहा है। विकास के नाम पर बाहरी लोग जमीन हड़प रहे हैं। डोमिसाइल नीति सभी राज्यों का अलग अलग है। मूलवासी आदिवासियों के हित में बनना चाहिए था लेकिन राज्य सरकार ने बाहरी के प्रभाव मे आकर एक्ट में संशोधन किया। अंग्रेजों ने यहां के लोगों के हित में एक्ट बनाया लेकिन भारत के लोग अब उस कानून को तोड़ मरोड़ रहे है। सरकार सिर्फ पूंजीपतियों के लिए काम कर रही है। कार्यक्रम को विदेश महतो, सुमित्रा मुर्मू, सुबेदार विनोद गोप ने संबोधित किए।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva